 ****

**Republika e Kosovës Komuna e Prizrenit**

**Republika Kosova- Kosova Cumhuriyeti Opština Prizren – Prizren Belediyesi**

**Procesverbali për Plotësim-Ndryshimin e Rregullores për mbikëqyrjen, menaxhimin dhe shfrytëzimin e objekteve publike sportive dhe kulturore**

Konsultimi publik me qytetarë është organizuar nga grupi punues për hartimin e Plotësim-Ndryshimin e Rregullores për mbikëqyrjen, menaxhimin dhe shfrytëzimin e objekteve publike sportive dhe kulturore .Njoftimet për qytetarë për organizimin e konsultimit publik janë bërë në përputhje me legjislacionin në fuqi.

**Publikimet:**

Publikimet janë bërë me **17.07.2024** në webfaqe zyrtare të komunës, në facebook-un e komunës, si dhe në platformën e konsultimeve publike:

Në webfaqe: <https://kk.rks-gov.net/prizren/wp-content/uploads/sites/26/2024/07/NJOFTI1-1.pdf>

Në facebook: <https://www.facebook.com/share/p/omTcw61kuBkEq4fS/?mibextid=oFDknk>

Në platformë: <https://konsultimet.rks-gov.net/viewConsult.php?ConsultationID=42540>

Njoftimi si lajm në webfaqe: <https://kk.rks-gov.net/prizren/news/njoftim-per-organizimin-e-konsultimit-publik-per-plotesim-ndryshimin-e-rregullores-per-mbikeqyrjen-menaxhimin-dhe-shfrytezimin-e-objekteve-publike-sportive-kulturore/>

**Me 18.07.2024**, njoftimi dhe rregullorja (në tri gjuhë) u është dërguar përmes emailit,qytetarëve, klubet sportive, OJQ, organizata të ndryshme, drejtor të shkollave, bizneseve, organizatat studentore, ekspert të fushave, mediat lokale, shoqatave të ndryshme si dhe organizata rinore, që të kenë mundësi të njihen më detajshëm me dokumentin në fjalë, sepse disa nga ta nuk kishin pasur mundësi ta lexonin të publikuar në ueb faqe.

**Me 26.07.2024**, është mbajtur konsultimi publik, vegëza e publikimit të lajmit për mbajtjen e konsultimit:

Në webfaqe: <https://kk.rks-gov.net/prizren/news/mbahet-konsultim-publik-per-plotesim-ndryshimin-e-rregullores-per-mbikeqyrjen-menaxhimin-dhe-shfrytezimin-e-objekteve-publike-sportive-dhe-kulturore/>

Në facebook: <https://www.facebook.com/share/p/gEsUthDawfjsKaHe/?mibextid=oFDknk>

**Konsultimi ka filluar në orën: 11:15**

**Adem Morina, drejtor për Kulturë, Rini dhe Sport**

Të nderuar qytetar dhe përfaqësues të OJQ-ve. Rregullorja për dhënien në shfrytëzim dhe menaxhim të objekteve kulturore është e rëndësisë së vet pasi që definohet qartësisht mënyra dhe afati i dhënies në shfrytëzim të këtyre objekteve. Rregullorja aktuale e ka stërgjatur një proces të tillë, mirëpo rregullorja e re parasheh shkurtimin e procedurave në këtë proces me theks të veçantë neni 6 dhe 9.

Të nderuar/a ju ftoj që jepni kontributin tuaj sa i përket rregullores në fjalë.

**Agon Hukallo**

Falemnderit Drejtor, të nderuar të pranishëm

Mendoj që duhet të ketë një definim të kompetencës se kush e ka të drejtën e dhënies në shfrytëzim dhe menaxhim të objekteve kulturore, rinore dhe sportive pasi që konsideroj se ka paqartësi tek kjo pjesë apo ndeshje kompetencash tek neni 5 dhe 9.

**Adem Morina**

Secilës qendër do ti caktohet nga një menaxher për objektet tona pasi që do të ketë kompetencë të plotë menaxheri i objektit sa i përket dhënies në shfrytëzim të objektit përkatës.

**Velard Paqarizi**

Përshëndetje jam Velard Paqarizi nga OJQ IDEA, a do të ketë mandat menaxheri i objektit përkatës dhe sa do të jetë mandati nëse ka dhe cilat janë kriteret për dhënien në menaxhim të objekteve të cilat janë në kuadër të DKRS.

**Adem Morina**

Rregullorja i ka përcaktuar të gjitha procedurat përkatëse sa i përket mënyrës së zgjedhjes së menaxherëve të objekteve. Fatkeqësisht drejtoria jonë ka mungesë të stafit për menaxhim të objekteve kulturore, rinore dhe sportive.

**Linda Simitçiu**

Përshëndetje, sa është kostoja e shfrytëzimit të objekteve kulturore, rinore, sportive dhe fushave sportive nga OJQ dhe Individ?

**Adem Morina**

Çështja e kostos së shfrytëzimit të objekteve është definuar me rregulloren për taksa komunale. Duke marrë parasysh se Prizreni ka vetëm një qendër rinore ajo do të jetë pa pagesë për shfrytëzuesit e saj.

**Agron Kude**

Aty ku parashihet lirimi nga pagesa të kategorive të dala nga lufta e UÇK-së kisha propozuar që me një nen të veçantë parashihet edhe lirimi nga pagesa për shfrytëzim të objekteve edhe personat me aftëzi të kufizuar qofshin ata juridik apo fizik.

**Edon Godeni**

Të definohen kompetencat mes nenit 6 (pika 6.4) dhe nenit 9 (9.6) sa i përketë mënyrës së dhënies në shfrytëzim të këtyre objekteve.

Propozim tjeter kam që si kriter për dhënien në menaxhim kriteri relevant i OJQ-së në raport me aktivitetetet të cilat zhvillohen në ato objekte,

**Adem Morina**

Ju falenderoj për kontributin tuaj dhe ju ftoj që kush do që ka komente shtesë ti adreson tek ne.

Falemnderit për pjesëmarrje.

**Konsultimi ka përfunduar në orën 11:55.**

Procesmbajtës: